wannaphong/clean_thaiwikipedia huggingface dataset:
# การประท้วงชายแดนกาซา พ.ศ. 2561
ชาวปาเลสไตน์หลายหมื่นคนเข้าร่วมการประท้วงชื่อ การเดินขบวนหวนคืนใหญ่ (Great March of Return) ในฉนวนกาซาใกล้กับชายแดนอิสราเอล เริ่มตั้งแต่วันที่ 30 มีนาคม 2561 ซึ่งเป็นวันแผ่นดิน (Land Day) ของชาวปาเลสไตน์ ผู้เดินขบวนส่วนใหญ่อยู่ในค่ายเต๊นต์ห่างจากชายแดนหลายร้อยเมตรและเดินขบวนอย่างสันติ แต่มีกลุ่มซึ่งประกอบด้วยชายหนุ่มเป็นส่วนใหญ่เดินเข้าใกล้ชายแดน ขว้างปาก้อนหินและโมโลตอฟค็อกเทล แล้วกลิ้งล้อรถยนต์จุดไฟใส่ทหารอิสราเอล ทหารอิสราเอลฆ่าชาวปาเลสไตน์ 27 คนตั้งแต่วันที่ 30 มีนาคม ซึ่งบางส่วนเป็นสมาชิกองค์การนักรบปาเลสไตน์หลายกลุ่ม 

กระทรวงสาธารณสุขกาซาที่กลุ่มฮามาสดำเนินการแถลงในวันที่ 30 มีนาคมว่ามีจำนวนผู้บาดเจ็บ 1,416 คนจากกระสุนจริง กระสุนยางและการได้รับพิษแก๊สน้ำตาJack Khoury, Gaza Footage Shows Protester Shot in the Back While Running Away From Israeli Border Wall, Haaretz, 31 March 2018.Yoav Zitun, Elior Levy, and Matan TzuriReport: Israel holds body of Gaza terrorist killed Friday, YNETnews.com, 1 April 2018.Family of slain soldier held by Hamas urges Israel to keep bodies of Gaza gunmen, Times of Israel, 1 April 2018. ชาวปาเลสไตน์ 19 คนเสียชีิวิตในวันที่ 30 มีนาคมหรือเนื่องจากแผลตั้งแต่วันนั้น ฝ่ายสหประชาชาติระบุว่า วันที่ 30 มีนาคมเป็นวันที่มีผู้สูญเสียมากที่สุดในความขัดแย้งอิสราเอล–ปาเลสไตน์นับแต่การขัดกันด้วยอาวุธปี 2557 วันที่ 6 เมษายน กระทรวงฯ รายงานว่ามีชาวปาเลสไตน์เสียชีวิต 7 คน ได้รับบาดเจ็บ 1,350 คน และ 25 คนมีอาการสาหัส และผู้บาดเจ็บประมาณ 400 คนถูกกระสุนจริงยิง สมาคมเสี้ยววงเดือนแดงรายงานว่าได้รักษาผู้บาดเจ็บ 700 คนในวันที่ 6 เมษายน รวมผู้ถูกยิงด้วยกระสุนจริง 320 คน กำลังป้องกันอิสราเอลระบุว่า ชายสองคนที่ถูกฆ่าห่างจากรั้วชายแดนประมาณ 150 เมตรมีอาวุธปืนเล็กยาวเอเค 47 และระเบิดมือ และพยายามฝ่ารั้ว 

มีการวางแผนการประท้วงเป็นการรณรงค์หกสัปดาห์ตั้งแต่วันที่ 30 มีนาคมถึง 15 พฤษภาคม มีการตั้งค่ายประท้วงห้าแห่งตามจุดต่าง ๆ ตลอดชายแดนกาซา–อิสราเอล มีผู้เข้าร่วมการประท้วงวันที่ 30 มีนาคมจำนวนสามหมื่นคน เรียกร้องให้ผู้ลี้ภัยและผู้สืบสันดานปาเลสไตน์ได้รับอนุญาตให้กลับคืนอาณาเขตประเทศอิสราเอลปัจจุบัน ปัจจุบันค่ายยังอยู่ที่เดิม

การประท้วงใหญ่ระลอกสองเริ่มในวันที่ 6 เมษายน 2561 ชาวปาเลสไตน์นำยางรถยนต์จำนวนมากไปด้วยเพื่อสร้างโล่ควันสำหรับการประท้วง พยานว่าชาวปาเลสไตน์ใช้ก้อนหินและโมโลตอฟค็อกเทล ส่วนทหารอิสราเอลใช้แก๊สน้ำตาและกระสุนจริง ทางการอิสราเอลระบุว่า ฮามาสใช้การประท้วงบังหน้าการเปิดฉากโจมตีต่ออิสราเอล ข้อมูลของอิสราเอลว่า มีสมาชิกกองพลน้อยกอสซัม (Qassam Brigade) ของฮามาสแปดคนถูกฆ่าด้วย ฮามาสระบุตัวผู้ตายห้าคนว่าเป็นสมาชิกกองพลน้อยกอสซัม

การใช้กำลังถึงชีวิตของอิสราเอลถูกองค์การสิทธิมนุษยชนประณาม และเจ้าหน้าที่สหประชาชาติวิจารณ์   ฝ่ายผู้นำทหารและพลเรือนอิสราเอลยกย่องทหารอิสราเอลจากการกระทำนี้ ซึ่งอธิบายว่าเป็นมาตรการป้องกันที่จำเป็น ประเทศคูเวตเสนอถ้อยแถลงคณะมนตรีความมั่นคงแห่งสหประชาชาติเรียกร้องให้มีการสอบสวนการฆ่าผู้ประท้วงปาเลสไตน์ของอิสราเอลที่สหรัฐขัดขวาง
# สามเหลี่ยมชมพู
ในนาซีเยอรมนีสามเหลี่ยมชมพู ถูกใช้ในค่ายกักกันของนาซีเพื่อเป็นเครื่องหมายเพื่อแสดงความผิดของนักโทษที่เป็นพวกรักร่วมเพศPlant, The Pink Triangle. นักโทษทุกคนต้องติดเครื่องหมายสามเหลี่ยมกลับหัวบนเสื้อแจ็กเกตและมีสีต่าง ๆ ในการจัดกลุ่มตามความผิด ชาวยิวต้องติดเครื่องหมายสามเหลี่ยมสีเหลืองซ้อนกันเป็นดาราแห่งดาวิด สามเหลี่ยมสีชมพูและเหลืองอาจใช้ร่วมกันหากนักโทษเป็นทั้งเกย์และชาวยิวSee Nazi concentration camp table of inmate markings

แต่เดิมตั้งใจให้เป็นตราแห่งความอัปยศตามการใช้ของนาซี แต่ปัจจุบันกลายมาเป็นเป็นสัญลักษณ์แห่งความภูมิใจในความเป็นเกย์ (gay pride) และการเคลื่อนไหวของสิทธิเกย์ (gay rights) และเป็นเครื่องหมายที่ได้รับความนิยมมากรองมาจากธงสายรุ้ง"San Francisco Neighborhoods: The Castro" KQED documentary.

 ประวัติ 
ในนาซีเยอรมนีนักโทษทุกคนต้องใส่เสื้อแจ็คเกตที่มีสัญลักษณ์ของค่ายกักกันโดยจะแบ่งกันเป็นกลุ่มตามสี ชายรักร่วมเพศต้องใส่สามเหลี่ยมชมพู แม้ว่าจะเป็รการยากที่จะคาดคะเนจำนวนเกย์ในค่ายกักกันของเยอรมัน ริชาร์ด แพลนท์ได้คาดเดาไว้ว่าระหว่างปีค.ศ. 1933 และ 1944 น่าจะมีประมาณ 50,000 ถึง 60,000 คน

ในช่วงปลายของยุค 70 สามเหลี่ยนชมพูถูกนำมาใช้แทนสัญลักษณ์ในการประท้วงสิทธิชาวเกย์

thumb|สามเหลี่ยมสีชมพูล้อมรอบด้วยวงกลมสีเขียวแสดงถึงเพื่อนชาวเกย์ (Straight ally) สิทธิเกย์ และพื้นที่ที่ปราศจากโฮโมโฟเบีย

กลุ่มผู้สนันสนุนผู้ป่วยโรคเอดส์ หรือ The AIDS Coalition To Unleash Power (ACT UP) ได้นำสามเหลี่ยมชมพูไปใช้พร้อมกับสโลแกน ความเงียบ = ตาย ("SILENCE = DEATH") ไปใช้เป็นโลโก้โดยนักเคลื่อนไหวเกย์ที่นครนิวยอร์กในปี 1987Feldman, Douglas A. and Judith Wang Miller (1998). The AIDS Crisis: A Documentary History. Greenwood Publishing Group. . p. 176http://www.actupny.org/reports/silencedeath.html

สามเหลี่ยชมพูเป็นพื้นฐานของการออกแบบอนุเสาวรีย์โฮโม (Homomonument) ในอัมสเตอร์ดัม อนุสรณ์ฮอโลคอสต์เกย์และเลสเบี้ยนในซิดนีย์ (Gay and Lesbian Holocaust Memorial) และสวนสามเหลี่ยมชมพู (Pink Triangle Park) ในซานฟรานซิสโก

 ตัวอย่าง
# เพื่อนของโดโรธี
เฟรนออฟโดโรธี หรือ เพื่อนของโดโรธี  บางครั้งย่อว่า FOD เป็นคำสแลงของชาวเกย์ที่สื่อถึงชายรักร่วมเพศ วลีนี้ใช้ตั้งแต่สมัยสงครามโลกครั้งที่สอง ในช่วงที่การเป็นเกย์ผิดกฎหมายในสหรัฐ เมื่อถามใครว่าเป็น "เพื่อนของโดโรธี" หรือเปล่า จะเป็นการถามถึงรสนิยมทางเพศโดยไม่ให้ผู้อื่นรู้ คล้ายกับคำว่า เพื่อนของนางคิง (friend of Mrs. King) ที่ใช้ในอังกฤษในช่วงครึ่งแรกของศตวรรษที่ 20

 ต้นกำเนิด 
ต้นกำเนิดของวลีนี้ไม่อาจชี้ชัดได้ บางเชื่อว่านำมาจากหนังสือ The Road to Oz (1909) หนังสือเล่มต่อของ Wonderful Wizard of Oz ในหนังสือ หนึ่งในตัวละครโพลีโครม (Polychrome) กล่าวกับโดโรธีหลังจากเจอเพื่อนร่วมทางของเธอว่า "เธอมีเพื่อนประหลาด, โดโรธี"  และโดโรธีตอบกลับว่า "ความประหลาดไม่ใช่สาระสำคัญ ตราบเท่าที่พวกเขาเป็นเพื่อนเรา" คำว่าเควียร์ (queer) นอกจากจะแปลว่าประหลาดแล้วยังเป็นสแลงแปลว่าเกย์หรือคนที่ชอบเพศเดียวกันอีกด้วย อีกทฤษฎีเชื่อว่า เพื่อนของโดโรธีอ้างถึงหนังเดอะวิซาร์ดออฟออซ เพราะจูดี การ์แลนด์ผู้แสดงเป็นตัวละครหลักโดโรธี เกย์ไอคอน ในหนังโดโระยอกรับทุกคนที่แตกต่าง ยกตัวอย่างเช่น สิงโตอ่อนโยน (gentle lion) "ฉันกลัวว่าคงจะปฏิเสธไม่ได้ว่าฉันเป็นสิงโตที่สำรวย"

ในหลาย ๆ เล่มของหนังสือออซ มักมีพลอตเรื่องที่เป็นมิตรกับกลุ่มLGBT ในเล่มแรก โดโรธียอมรับว่าเธอแอบชอบไชน่าปริ้นเซส (China Princess) ออซม่า (Ozma) กลายเป็นผู้ชายและความทรงจำยังถูกลบเกือยทั้งหมด กองกำลังทหารหญิงล้วนพยายามจะยึดออซ ออซมาแต่งงานกับโดโรธีในเล่มที่ 6 และทำให่โดโรธีเป็นเจ้าหญิงแห่งออซและเพื่อนเก่า มีหลายสิ่งมีชีวิตที่อยู่รวมกันเป็นกลุ่มหญิงล้วนเช่น พวกเล่นแร่แปลธาตุอากาศและแม่มด กลินดา แม่มดดีอาศัยอยู่ในปราสาทร่วมกับหญิงสาวที่สวยที่สุดในออซ 100 คนและเมื่อต้อนรับโดโรธีและออซมาด้วยจูบและการเต้น

 ความเข้าใจผิด 
ในช่วงต้นยุค 80 หน่วยสืบสวนอาชญากรรมนาวี (Naval Criminal Investigative Service หรือ NIS) ได้ทำการสืบสวนรักร่วมเพศในชิคาโก ผู้สืบสวนทราบมาว่าชายเกย์มักเรียนตัวเองว่าเป็นเพื่อนของโดโรธี โดยไม่รู้ประวัติของวลีนี้ NIS เชื่อว่าผู้หญิงชื่อโดโรธีนั้นมีอยู่จริงและรู้จักเหล่าทหารเกย์จำนวนมาก พงกเขาจึงพยายามตามหาโดโรธีผู้นี้อย่างยิ่งใหญ่และหวังว่าจะสามารถเกลี่ยกล่อมให้เธอเผยรายชื่อทหารที่เป็นเกย์   

 การใช้ในปัจจุบัน 
thumb|right|คาเฟ่นี้มีชื่อว่าน้องของโดโรธี (Dorothy's Sister) ตั้งอบู่ในหมู่บ้านเกย์ในออกแลนด์ เป็นการเล่นคำจากวลีนี้
เริ่มตั้งแต่ปลายยุค 80 ผู้โดยสารเกย์และเลสเบี้ยนเรือท่องเที่ยว (cruise) เรือของให้ลูกเรือประกาศการรวมตัวกันของชาว LGBT เป็นหนึ่งในกิจกรรมประจำวันของเรือ ลูกเรือลังเลที่จะประกาศตรง ๆ จึงใช้วลีว่า "การร่วมตัวกันของเพื่อนของโดโรธีแทน"

การรวมตัวแบบนี้เริ่มเป็นที่นิยมมากขึ้นจึงมีการจัดอยู่บ่อยครั้ง ปัจจุบันบนเรือมักมี อีเวนท์ FOD หลายครั้ง บางทีอาจมากกว่าหนึ่งครั้งในคืนเดียว อย่างไรก็ตาม ผู้เข้าร่วมมักมีไม่มาก
# อินเตอร์สเตต 95
อินเตอร์สเตต 95  เป็นทางหลวงอินเตอร์สเตตสายหลักในพื้นที่ชายฝั่งตะวันออกของสหรัฐ มีเส้นทางขนานไปกับชายฝั่งมหาสมุทรแอตแลนติก และทางหลวงสหรัฐหมายเลข 1 จากรัฐฟลอริดาไปจนถึงรัฐเมน โดยทั่วไปแล้ว อินเตอร์สเตต 95 จะผ่านเมืองใหญ่ที่อยู่ริมทะเลและพื้นที่ปริมณฑล ได้แก่ ในทางตะวันออกเฉียงใต้ของสหรัฐ เช่น ไมแอมี แจ็กสันวิลล์ ซาวันนาห์ เฟย์เอตต์วิลล์ และริชมอนด์; ส่วนในทางแอตแลนติกกลางไปจนถึงตะวันออกเฉียงเหนือ เช่น วอชิงตัน ดี.ซี. บัลติมอร์ วิลมิงตัน ฟิลาเดลเฟีย นครนิวยอร์ก นิวเฮเวน โพรวิเดนซ์ บอสตัน และพอร์ตแลนด์ แต่เส้นทางจะห่างออกจากชายฝั่งระหว่างซาวันนาห์ จนถึงวอชิงตัน ดี. ซี. และตัวเส้นทางจะไม่ผ่านเมืองชายฝั่งต่อไปนี้ ได้แก่ ชาร์ลสตัน และ นอร์ฟอล์ก-เวอร์จิเนียบีช โดยเมืองเหล่านี้จะเชื่อมต่อด้วยทางหลวงอินเตอร์สเตตสายอื่น

อินเตอร์สเตต 95 เป็นหนึ่งในเส้นทางที่เก่าแก่ที่สุดในระบบทางหลวงอินเตอร์สเตต แต่ก็ยังมีโครงการที่กำลังก่อสร้างอยู่ในรัฐเพนซิลเวเนียและรัฐนิวเจอร์ซีย์ที่กำหนดว่าจะแล้วเสร็จในปี ค.ศ. 2018 ปัจจุบัน มีเส้นทางที่เป็นโครงข่ายของอินเตอร์สเตต 95 ได้แก่ อินเตอร์สเตต 295, อินเตอร์สเตต 195 และส่วนที่ไม่ได้กำหนดหมายเลขของเทิร์นไพก์ในตอนใต้ของรัฐนิวเจอร์ซีย์  อินเตอร์สเตต 95 มีระยะทางรวม  มีปลายทางทิศใต้ที่ทางหลวงสหรัฐหมายเลข 1 ในไมแอมี รัฐฟลอริดา ขณะที่ปลายทางทิศเหนืออยู่ที่จุดผ่านแดนโฮลตัน–วูดสต็อก เชื่อมต่อกับรัฐนิวบรันสวิก ประเทศแคนาดา

อินเตอร์สเตต 95 เป็นอินเตอร์สเตตแนวเหนือ–ใต้ที่ยาวที่สุด รองลงมาคือ อินเตอร์สเตต 75 และเป็นอินเตอร์สเตตที่ยาวที่สุดอันดับ 6 ในบรรดาอินเตอร์สเตตทั้งหมด ตามหลังอินเตอร์สเตต 70 ระยะทาง , อินเตอร์สเตต 10 ระยะทาง , อินเตอร์สเตต 40 ระยะทาง , อินเตอร์สเตต 80 ระยะทาง , และอินเตอร์สเตต 90 ระยะทาง  อินเตอร์สเตต 95 มีเส้นทางผ่านรัฐต่าง ๆ จำนวน 15 รัฐ ซึ่งมากกว่าอินเตอร์สเตตสายอื่น ๆ รองลงมาคือ อินเตอร์สเตต 90 ซึ่งผ่าน 13 รัฐ จากข้อมูลตามสำนักสำมะโนสหรัฐ (U.S. Census Bureau) จำนวนเคาน์ตี (และเขตปกครองเทียบเท่า) ที่มีเส้นทางสายนี้ผ่าน มีเพียง 5 แห่งจาก 96 แห่งเท่านั้นที่เป็นพื้นที่ชนบท เพราะพื้นที่นี้มีความหนาแน่นมากกว่าสามเท่าของความหนาแน่นเฉลี่ยของทั้งสหรัฐ และมากพอ ๆ กับความหนาแน่นของยุโรปตะวันตก
# มหาสงครามวินาศสตาลินกราด
มหาสงครามวินาศสตาลินกราด  เป็นภาพยนตร์แนวสงครามจากประเทศรัสเซีย กำกับโดย ฟิโอดอร์ บอนดาร์ชุค เป็นภาพยนตร์รัสเซียเรื่องแรกที่สร้างขึ้นโดยใช้เทคโนโลยี IMAX 3D และถ่ายทำด้วยกล้อง 3ality Technica's TS-5 and Stereoscopic Image Processor และเป็นภาพยนตร์เรื่องยาวภาษารัสเซียเรื่องแรกที่ผลิตโดยใช้รูปแบบ IMAXÿRussia’s STALINGRAD To Be Released In IMAX 3D Format October 2013Ambitious Russian 3D War Drama 'Stalingrad' Begins Filming. ภาพยนตร์เข้าฉายครั้งแรกในเดือนกันยายน ที่นครวอลโกกราด (ชื่อเดิม "สตาลินกราด") และทั่วประเทศรัสเซียในเดือนตุลาคม ก่อนที่จะออกฉายในต่างประเทศในเดือนต่อมา  ภาพยนตร์ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86 แต่ไม่ผ่านการคัดเลือก มหาสงครามวินาศสตาลินกราด ได้รับรางวัล I3DS (International 3D and Advanced Imaging Society) Jury Award สำหรับประเทศรัสเซียในปี 2014
 อ้างอิง
# อินเตอร์สเตต 90
อินเตอร์สเตต 90  เป็นทางหลวงอินเตอร์สเตตที่ยาวที่สุดในสหรัฐอเมริกา มีระยะทาง  ปลายทางทิศตะวันตกอยู่ในซีแอตเทิล ที่ทางหลวงรัฐวอชิงตันหมายเลข 519 ใกล้กับสนามเซฟโก (Safeco Field) และสนามเซนจูรีลิงก์ (CenturyLink Field) และปลายทางทิศตะวันออกอยู่ในบอสตัน ที่ทางหลวงรัฐแมสซาชูเซตส์หมายเลข 1 เอ ใกล้กับท่าอากาศยานนานาชาติโลแกน ช่วงตะวันตกของอินเตอร์สเตต 90 ผ่านสันปันน้ำทวีปอเมริกา โดยผ่านช่องเขาโฮมสเตก ทางตะวันออกของเมืองบัตต์ รัฐมอนแทนา เชื่อมต่อเมืองใหญ่ต่าง ๆ เช่น สโปแคน บิลลิงส์ ซูฟอลส์ และแมดิสัน เป็นต้น ทางตะวันออกของของพรมแดนรัฐวิสคอนซิน-รัฐอิลลินอย เส้นทางส่วนใหญ่ของอินเตอร์สเตต 90 เป็นถนนที่เก็บค่าผ่านทางเดิม ซึ่งสร้างขึ้นมาก่อนระบบทางหลวงอินเตอร์สเตต ได้แก่ เจนแอดดัมส์เมโมเรียลโทลล์เวย์ (Jane Addams Memorial Tollway), ชิคาโกสกายเวย์ (Chicago Skyway), อินดีแอนาโทลล์โรด (Indiana Toll Road), โอไฮโอเทิร์นไพก์ (Ohio Turnpike), นิวยอร์กสเตตทรูเวย์ (New York State Thruway), แมสซาชูเซตส์เทิร์นไพก์ (Massachusetts Turnpike), และอุโมงค์เท็ดวิลเลียมส์ (Ted Williams Tunnel) ทั้งหมดนี้เป็นถนนที่เก็บค่าผ่านทางที่ได้กำหนดหมายเลขเป็นอินเตอร์สเตต 90 ในครึ่งตะวันออกของประเทศ ช่วงที่ไม่เก็บค่าผ่านทาง ได้แก่ ช่วงที่ผ่านดาวน์ทาวน์ชิคาโก ในรัฐอิลลินอย, ช่วงที่ผ่านเกรเทอร์คลีฟแลนด์และส่วนที่เหลือของรัฐโอไฮโอตะวันออกเฉียงเหนือ, ช่วงที่ผ่านเมืองอิรีและส่วนที่เหลือของเพนซิลเวเนียตะวันตกเฉียงเหนือ, และช่วงสั้น ๆ ในบริเวณใกล้กับเมืองบัฟฟาโลและออลบานี รัฐนิวยอร์ก
# จังหวัดคามารีเนสนอร์เต
จังหวัดคามารีเนสนอร์เต  เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือดาเอ็ต อาณาเขตติดต่อกับจังหวัดเกซอนทางทิศตะวันตก ติดกับจังหวัดคามารีเนสซูร์ทางทิศใต้ และติดกับทะเลฟิลิปปินทางทิศเหนือ

 ภูมิศาสตร์ 
จังหวัดคามารีเนสนอร์เตมีพื้นที่ 2,320.07 ตารางกิโลเมตร ครอบคลุมพื้นที่ชายฝั่งตะวันตกเฉียงเหนือของคาบสมุทรบีโคล ซึ่งตั้งอยู่ทางตะวันออกเฉียงใต้ของเกาะลูซอน

เมืองหลักคือ ดาเอ็ต อยู่ห่างจากเมโทรมะนิลาไปทางตะวันออกเฉียงใต้  ใช้เวลาเดินทางโดยรถยนต์ 6-7 ชั่วโมง และโดยเครื่องบิน 45 นาที

 ภูมิอากาศ
# เกมพันหน้า ซูเปอร์เซเว่น
เกมพันหน้า ซูเปอร์เซเว่น เป็นรายการเกมโชว์และเรียลลิตีโชว์ภาคต่อของรายการ เกมพันหน้า เดอะฮีโร่ ออกอากาศครั้งแรกเมื่อวันที่ 11 กุมภาพันธ์ พ.ศ. 2561 ออกอากาศทุกวันอาทิตย์ เวลา 12:00 - 13:30 น. ผลิตโดย บริษัท ทริปเปิ้ล ทู จำกัด โดยครั้งนี้มีการเปลี่ยนพิธีกรคู่เป็นครั้งแรกในรอบ 17 ปี โดยผู้ที่รับหน้าที่พิธีกร คือ ฟรอยด์ - ณัฏฐพงษ์ ชาติพงษ์ และโบ - ธนากร ชินกูล ส่วนกิ๊ก - เกียรติ กิจเจริญ และติ๊ก กลิ่นสี พิธีกรคู่ที่เคยรับหน้าที่นี้มาเป็นเวลา 17 ปี ได้ผันตัวไปเป็นกรรมการ และมีผู้จัดการทีมที่นำชมรมมาแข่งในแต่ละสัปดาห์ คือ บอล เชิญยิ้ม

รายการออกอากาศเป็นครั้งสุดท้ายเมื่อวันที่ 30 กันยายน พ.ศ. 2561 ก่อนจะยุติการออกอากาศ และในปีถัดมาได้เปลี่ยนรูปแบบรายการเป็น เกมพันหน้า ป๋าจัดไป และย้ายไปออกอากาศทางช่องพีพีทีวี 

 เวลาออกอากาศ 
 ช่องสถานีโทรทัศน์ วันออกอากาศ เวลาออกอากาศ ระยะเวลาออกอากาศ สถานีโทรทัศน์สีกองทัพบกช่อง 7 อาทิตย์ 12:00 - 13:30 น. 11 กุมภาพันธ์ - 30 กันยายน พ.ศ. 2561

 รูปแบบรายการ 
รายการยังคงเน้นรูปแบบที่ต้องการให้ผู้ร่วมรายการได้รับสิ่งของที่ต้องการเพื่อใช้ประโยชน์ในด้านต่าง ๆ โดยจะมีชุมนุม ชมรม กลุ่ม หรือคณะที่มาร่วมรายการเพื่อต้องการเอาของที่ต้องการโดยการนำของ บอล เชิญยิ้ม ผู้จัดการทีม มาแข่งเกมกับทีม Super 7 ซึ่งประกอบด้วยสมาชิกทีมที่เคยประลองกำลังมาแล้วในรายการ เกมพันหน้า เดอะฮีโร่ และบางครั้งอาจมีดารารับเชิญผสมอยู่ด้วย (เริ่มตั้งแต่เทปที่ 7) เพื่อแลกกับของรางวัลที่ต้องการ โดยจะมี ซูโม่กิ๊ก และติ๊ก กลิ่นสี เป็นผู้กำหนดจำนวนของของรางวัลในแต่ละเกมหากชนะ โดยจะต้องแข่งขันชมรมละ 3 เกม เป็นเช่นนี้ไปทุกสัปดาห์ ซึ่งหากชมรมจากทางบ้านชนะในแต่ละเกมจะได้รับของรางวัลตามจำนวนที่ซูโม่กิ๊ก และ ติ๊ก กลิ่นสี ได้กำหนดไว้ในเกมนั้นๆ ไป

และตั้งแต่วันที่ 5 พฤษภาคม พ.ศ. 2561 เป็นต้นมา ได้มีการปรับรูปแบบครั้งใหญ่ โดยนำนักแสดงในสังกัดของช่อง 7 มาเป็นสมาชิกทีม Super 7 แทน ลดจำนวนเกมเหลือ 2 เกมต่อสัปดาห์ และได้เพิ่มช่วงละครขึ้นมาอีก 1 ช่วงแทรกระหว่างเกมแรกและเกมที่ 2 เรียกว่า "ละครพักยก" โดยนำนักแสดงระดับตำนาน 4 คน คือ ติ๊ก กลิ่นสี, นุ้ย เชิญยิ้ม, บอล เชิญยิ้ม และ โรเบิร์ต สายควัน ในนาม "จตุรเทพ" มาร่วมแสดงในช่วงละครด้วย และก่อนเข้าสู่ช่วงเล่นเกมต่อไป แก๊งจตุรเทพ จะพูดพร้อมกันก่อนจบละครพักยกว่า จะเล่นเกมต่อได้หรือยัง (แต่ในคำเขียนว่า เล่นเกมต่อได้หรือยัง) เหมือนในรายการ แสบคูณสอง และ แสบคูณสอง แลกหมัด ซึ่งจะบอกเพื่อพักโฆษณาและเข้าสู่เกมที่ 2
# จังหวัดคามารีเนสซูร์
จังหวัดคามารีเนสซูร์  เป็นจังหวัดในเขตบีโคล เกาะลูซอน ประเทศฟิลิปปินส์ เมืองหลักคือปีลี มีอาณาเขตติดต่อกับจังหวัดคามารีเนสนอร์เตและเกซอนทางทิศตะวันตกเฉียงเหนือ และติดกับจังหวัดอัลไบทางทิศใต้ ส่วนทางทิศตะวันออกมีเกาะจังหวัดคาตันดัวเนสในช่องแคบมาเคดา

จังหวัดคามารีเนสซูร์เป็นจังหวัดที่ใหญ่ที่สุดในเขตบีโคล ทั้งในแง่ของประชากรและพื้นที่ มีพื้นที่ครอบคลุมนครอิสระได้แก่นากา ศูนย์กลางในด้านต่าง ๆ ของภูมิภาค และนครอีรีกา ศูนย์กลางของย่านรีนโคนาดา ภายในจังหวัดมีทะเลสาบบูฮี ซึ่งสามารถพบปลาขนาดเล็กอย่าง Sinarapan (Mistichthys luzonensis) จังหวัดนี้ยังมีการใช้ภาษาอีซาโรกอักตา ซึ่งเป็น 1 ใน 3 ภาษาที่ใกล้สูญพันธุ์ของประเทศ
# เกาหลี–ไทย โปรวอลเลย์บอลออลสตาร์ซูเปอร์แมตช์ 2018
เกาหลี–ไทย โปรวอลเลย์บอลออลสตาร์ซูเปอร์แมตช์ 2018  เป็นการแข่งขันวอลเลย์บอลกระชับมิตรระหว่างวอลเลย์บอลหญิงทีมชาติเกาหลีใต้ และวอลเลย์บอลหญิงทีมชาติไทย ครั้งที่ 2 ณ เมืองฮวาซ็อง, ประเทศเกาหลีใต้ ในวันที่ 8 เมษายน พ.ศ. 2561 ซึ่งได้รับความร่วมมือจากสมาคมกีฬาวอลเลย์บอลแห่งประเทศไทย (ส.ว.ท.) และสหพันธ์วอลเลย์บอลเกาหลี (โคโว)

ภูมิหลัง

สนามแข่งขัน
ฮวาซ็องเกาหลีใต้ ฮวาซ็องอินดอร์อารีนา ความจุ: 5,152 200px

รายชื่อนักกีฬาและเจ้าหน้าที่
เกาหลีใต้

ผู้ฝึกสอนตำแหน่งชื่อหัวหน้าผู้ฝึกสอน คิม จง-มินผู้ช่วยผู้ฝึกสอน คิม ย็อง-แร พัก จง-อิกแพทย์ นักกายภาพบำบัดผู้จัดการ 

รายชื่อนักกีฬา หมายเลขชื่อตำแหน่งวันเกิดส่วนสูงน้ำหนักกระโดดตบกระโดดบล็อก 4  บอลบีหลัง 5  ตัวเซต 7  บอลบีหลัง  8 ตัวรับอิสระ9 ตัวรับอิสระ10 15pxตัวตบหัวเสา 11 บอลเร็ว  12 ตัวตบหัวเสา  13ตัวตบหัวเสา14 บอลเร็ว15ตัวตบหัวเสา||16ตัวตบหัวเสา17ตัวตบหัวเสา18 ตัวเซต

ไทย
ผู้ฝึกสอน ตำแหน่งชื่อหัวหน้าผู้ฝึกสอน ดนัย ศรีวัชรเมธากุลผู้ช่วยผู้ฝึกสอน ณัฐพนธ์ ศรีสมุทรนาค วรรณา บัวแก้วแพทย์  กาญจน์สุดา ทองไทยนักกายภาพบำบัด  ทิพย์รัตน์ แก้วใสผู้จัดการ  สมชาย ดอนไพรยอด

รายชื่อนักกีฬา หมายเลขชื่อตำแหน่งวันเกิดส่วนสูงน้ำหนักกระโดดตบกระโดดบล็อก  1  ตัวตบหัวเสา 5  15px  บอลเร็ว 6  ตัวตบหัวเสา 7  บอลเร็ว 11  ตัวเซต 12  ตัวรับอิสระ 14  บอลเร็ว 15  บอลบีหลัง 16  บอลบีหลัง 18  ตัวตบหัวเสา 19 ตัวตบหัวเสา 20  ตัวรับอิสระ 21  ตัวเซต 23  บอลเร็ว

ผลการแข่งขัน
                            ข้อมูล: สหพันธ์วอลเลย์บอลเกาหลี

ข้อมูลการแข่งขัน
            ข้อมูล: สหพันธ์วอลเลย์บอลเกาหลี

สถิติการแข่งขัน
  

สถิติบุคคล
สัญลักษณ์ ผู้เล่นเริ่มแรก ผู้เล่นสำรอง LIตัวรับอิสระ
เกาหลีใต้
หมายเลข ชื่อ ตำแหน่ง เซตที่ลงเล่น  คะแนน ความสำเร็จ1 2 3 4 5 ตบ เสิร์ฟ บล็อก ขุด4  บอลบีหลัง     18 12 5 1 1717 บอลบีหลัง    17 14 1 2 1015 บอลบีหลัง    14 11 2 1 1111 บอลเร็ว    12 8 1 3 1014 บอลเร็ว    6 3 2 1 310 ตัวตบหัวเสา    4 4 4 0 17 บอลบีหลัง    3 3 0 0 519 ตัวเซต    1 1 0 0 1313  ตัวตบหัวเสา    1 0 1 0 28 ตัวรับอิสระ LI LI LI LI0 0 0 0 39  ตัวรับอิสระLI LI LI LI LI0 0 0 0 155 ตัวเซต    0 0 0 0 6อ้างอิง: สถิติ

ไทย
หมายเลข ชื่อ ตำแหน่ง เซตที่ลงเล่น  คะแนน ความสำเร็จ1 2 3 4 5 ตบ เสิร์ฟ บล็อก ขุด18 ตัวตบหัวเสา    16 15 1 0 96  ตัวตบหัวเสา    14 13 0 1 125  บอลเร็ว    12 10 1 1 07   บอลเร็ว    8 6 0 2 515    บอลบีหลัง    7 4 3 0 816  บอลบีหลัง    6 5 1 0 414   บอลเร็ว    4 1 1 2 219   ตัวตบหัวเสา    4 4 0 0 711  ตัวเซต    4 2 2 0 921 ตัวเซต    2 0 1 1 51  ตัวตบหัวเสา    1 0 1 0 112  ตัวรับอิสระLI LI LI LI LI0 0 0 0 523   บอลเร็ว    0 0 0 0 020    ตัวรับอิสระLI LI LI LI LI0 0 0 0 18อ้างอิง: สถิติ

กิจกรรมหลังการแข่งขัน

ผู้สนับสนุน
# แฮร์รี วิลสัน (นักฟุตบอลเกิด พ.ศ. 2540)
แฮร์รี วิลสัน (เกิด 22 มีนาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งปีกให้กับ สโมสรฟุตบอลฟูลัม และทีมชาติเวลส์

ในเดือนตุลาคม ค.ศ. 2013 วิลสันกลายเป็นผู้เล่นอายุน้อยที่สุดที่ลงเล่นให้กับทีมชาติเวลส์ด้วยวัย 16 ปี 207 วันทำลายสถิติของเจ้าของสถิติคนก่อน แกเร็ธ เบล และเป็นผู้เล่นทีมชาติที่อายุน้อยที่สุดในทีมลิเวอร์พูล
# เฉิน ย่าหลาน
เฉิน ย่าหลาน  เป็นนักแสดงชาวจีน มีชื่อเสียงโด่งดังจากบท ยายเจ้าที่หนิงจื่อ ในซีรีส์เรื่อง อิทธิฤทธิ์ภูมิเทวดา

ผลงานด้านการแสดง
right|thumb
ภาพยนตร์
 Lion Dancing 2

ละครโทรทัศน์
 ชอลิ้วเฮียง
 อิทธิฤทธิ์ภูมิเทวดา
 Feng Shui Family
 Happy Dandelion
 Born to be a King
 ความฝันในหอแดง
 Dragon Legend
# ดไวต์ เกย์ล
ดไวท์ เดวอน บอยด์ เกย์ล (เกิดวันที่ 17 ตุลาคม ค.ศ. 1989) เป็นนักฟุตบอลอาชีพชาวอังกฤษ ปัจจุบันลงเล่นตำแหน่งสโมสรฟุตบอลนิวคาสเซิลยูไนเต็ดในพรีเมียร์ลีก

เกย์ลเริ่มต้นอาชีพกับชุดเยาวชนของสโมสรฟุตบอลอาร์เซนอล ต่อมาเขาย้ายไปเล่นให้กับหลายสโมสรในลีกล่างของอังกฤษ ก่อนที่จะย้ายมาเล่นในพรีเมียร์ลีกครั้งแรกกับคริสตัลพาเลซ ต่อมาในปี ค.ศ. 2016 เขาเซ็นสัญญากับนิวคาสเซิลยูไนเต็ด

 เกียรติประวัติ 
คริสตัลพาเลซ
 รองชนะเลิศ เอฟเอคัพ: 2015–16

นิวคาสเซิลยูไนเต็ด
 อีเอฟแอลแชมเปียนชิป: 2016–17

ส่วนตัว
 ประตูยอดเยี่ยมแห่งปีของคริสตัลพาเลซ: 2014
 ประตูยอดเยี่ยมประจำเดือนของแชมเปียนชิป: สิงหาคม ค.ศ. 2016
 ผู้เล่นยอดเยี่ยมประจำเดือนของพีเอฟเอ จัดอันดับโดยผู้สนับสนุน: ตุลาคม ค.ศ. 2016
# แอนดรูว์ ฮันนาห์
แอนดรูว์ ฮันนาห์ (17 กันยายน 1864 — 29 พฤษภาคม 1940) อดีตนักฟุตบอลชาวสกอตแลนด์เล่นในตำแหน่ง แบ็กขวา ผู้พลาดการลงเล่นเพียง 2 เกมให้กับทอฟฟี่สีน้ำเงิน เอฟเวอร์ตัน ในฟุตบอลลีกฤดูกาล 1890—91 ซึ่งเป็นฤดูกาลที่พวกเขาคว้าแชมป์ลีกเป็นสมัยแรกและเป็นกัปตันทีมคนแรกของ ลิเวอร์พูล
# อินเตอร์สเตต 85
อินเตอร์สเตต 85  เป็นทางหลวงอินเตอร์สเตตสายหลักทางตะวันออกเฉียงใต้ของสหรัฐ มีปลายทางทิศใต้ที่ทางแยกต่างระดับกับอินเตอร์สเตต 65 ในมอนต์กอเมอรี รัฐแอละแบมา มีปลายทางทิศเหนือที่ทางแยกต่างระดับกับอินเตอร์สเตต 95 ในปีเตอร์สเบิร์ก รัฐเวอร์จิเนีย ใกล้กับริชมอนด์ หมายเลขของอินเตอร์สเตตสายนี้บ่งบอกว่าอยู่ในแนวเหนือ–ใต้ แต่จริง ๆ แล้วมีทิศทางในแนวตะวันออกเฉียงเหนือ–ตะวันตกเฉียงใต้ ขณะที่อินเตอร์สเตตส่วนใหญ่ที่ลงท้ายด้วย "5" นั้นเป็นเส้นทางหลักของประเทศ แต่อินเตอร์สเตต 85 เป็นเส้นทางหลักในภูมิภาค 5 รัฐตะวันออกเฉียงใต้ เขตเมืองใหญ่ที่อินเตอร์สเตต 85 ผ่าน ได้แก่ เขตเกรเทอร์ริชมอนด์ ในรัฐเวอร์จิเนีย; เขตรีเสิร์ชไทรแองเกิล (Research Triangle), เขตพีดมอนต์ไทรแอด (Piedmont Triad), และเขตปริมณฑลชาร์ลอตต์ (Charlotte metropolitan area) ในรัฐนอร์ทแคโรไลนา; เขตอัปสเตตเซาท์แคโรไลนา (Upstate South Carolina), เขตปริมณฑลแอตแลนตา (Atlanta metropolitan area) ในรัฐจอร์เจีย; และเขตปริมณฑลมอนต์กอเมอรี (Montgomery metropolitan area) ในรัฐแอละแบมา

 ภาพ
# อุนเทอร์เม็นช์
อุนเทอร์เม็นช์ (, ต่ำกว่ามนุษย์, sub-man, subhuman; พหูพจน์: Untermenschen) เป็นคำศัพท์ที่กลายเป็นที่น่าอับอายเมื่อพวกนาซีได้ใช้คำนี้เพื่อการอธิบายถึงพวกที่ไม่ใช่ชาวอารยัน "คนที่ต่ำต้อย" มักจะถูกเรียก "ฝูงคนจากตะวันออก" นั่นคือชาวยิว ชาวโรมานี และชนชาวสลาฟ-ส่วนใหญ่เป็นชาวโปล ชาวเซิร์บ และต่อมาก็เป็นชาวรัสเซียRevisiting the National Socialist Legacy: Coming to Terms With Forced Labor, Expropriation, Compensation, and Restitution page 84 Oliver Rathkolb at Wayback machine. คำศัพท์นี้ยังได้ถูกใช้กับคนผิวดำเป็นส่วนใหญ่และบุคคลที่มีผิวสี (person of color) ด้วยข้อยกเว้นบางประการ ชาวยิวนั้นจะต้องถูกกำจัดเสียSnyder, T (2011) Bloodlands, Europe between Hitler and Stalin, Vintage, P144-5, 188 ในฮอโลคอสต์ พร้อมกับชาวโรมานี และคนบกพร่องทางร่างกายและทางสติปัญญาMineau, André (2004). Operation Barbarossa: Ideology and Ethics Against Human Dignity. Amsterdam; New York: Rodopi. p. 180. <Simone Gigliotti, Berel Lang. The Holocaust: A Reader. Malden, Massachusetts, USA; Oxford, England, UK; Carlton, Victoria, Australia: Blackwell Publishing, 2005. p. 14 ตามที่แผนเจเนรัลพลันโอสท์ ชาวสลาฟในยุโรปกลาง-ตะวันออกจะถูกลดลงด้วยการสังหารหมู่ในฮอโลคอสต์ ส่วนใหญ่จะถูกเนรเทศไปยังเอเชียและถูกใช้เป็นแรงงานทาสในไรช์ แนวคิดนี้เป็นส่วนสำคัญของนโยบายทางเชื้อชาติของนาซี
# เขตตงบุกตู
เขตทิมบักตู  เป็นเขตบริหารที่ใหญ่ที่สุดของประเทศมาลี และเป็นเขตที่กินพื้นที่ทะเลทรายสะฮารามากที่สุด โดยเป็นที่ตั้งของเมืองหลวงซึ่งเป็นเมืองโบราณอันมีชื่อเสียง ทิมบักตู หรือ ตงบุกตู ในภาษาฝรั่งเศส ที่ชาวยุโรปมองว่าเป็นเมืองที่ลึกลับและเข้าถึงได้ยาก
# พรรคฟื้นฟูชาติไทย
พรรคฟื้นฟูชาติไทยพรรคฟื้นฟูชาติไทย - ฐานข้อมูลการเมืองการปกครองสถาบันพระปกเกล้าเป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 โดยมีสวัสดิ์ ศิริโพธิ์ เป็นหัวหน้าพรรค และองอาจ หงษ์ภักดี เป็นเลขาธิการพรรค

 การเลือกตั้ง 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคฟื้นฟูชาติไทยส่งผู้สมัครลงแข่งขันรับเลือกตั้งในเขตต่าง ๆ ทั่วประเทศรวมทั้งสิ้น 97 คนเสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519 โดยมีผู้สมัครของพรรคได้รับเลือกตั้งทั้งสิ้น 3 คน คือ ถวิล พวงสำลี (นครปฐม) ร้อยเอก เต็มศักดิ์ ช่างหล่อ และ พันจ่าเอก ชูศักดิ์ ทาระคำ (นครราชสีมา)

 การยุบพรรค 

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมืองคำสั่งของคณะปฏิรูปการปกครองแผ่นดิน ฉบับที่ 6 แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าวพระราชบัญญัติพรรคการเมือง พ.ศ. 2524
# พรรคชาวนา
พรรคชาวนา เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2498 โดยได้ยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 พฤศจิกายน พ.ศ. 2498ประกาศกระทรวงมหาดไทย เรื่อง การจดทะเบียนพรรคการเมืองชาวนาทะเบียนเลขที่ 6/2498 โดยมีหัวหน้าพรรคคือ นายเสรี อิศรางกูร ณ อยุธยา เลขาธิการพรรคคือ นายเกษม เฮงสวัสดิ์ 

ในการเลือกตั้งสมาชิกสภาผู้แทนราษฎรประเภท 1 เมื่อวันที่ 26 กุมภาพันธ์ พ.ศ. 2500 และ วันที่ 15 ธันวาคม ในปีเดียวกัน พรรคชาวนาส่งผู้สมัครของพรรคลงแข่งขันรับเลือกตั้ง แต่ผู้สมัครของพรรคไม่ได้รับเลือกตั้งแม้แต่คนเดียว 

พรรคชาวนา รวมถึงพรรคการเมืองทั้งหมดที่จดทะเบียนจัดตั้งตามพระราชบัญญัติพรรคการเมือง พ.ศ. 2498 ต้องยุติบทบาทลงโดยสิ้นเชิง เมื่อเกิดการปฏิวัตินำโดยจอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501